OpenLLM-France/wikimedia huggingface dataset:
# Kelly Brook

Kelly Ann Parsons, més coneguda pel nom artístic de Kelly Brook, (Rochester, Anglaterra, 23 de novembre de 1979) és una model, actriu, dissenyadora de roba de bany, i presentadora de televisió anglesa.

## Biografia

L'any 2005, va ser elegida la dona la més sexy del món per FHM.
Va estar promesa amb l'actor estatunidenc Billy Zane.
Va posar parcialment nua l'any 2005 per al fotògraf David Bailey. Aquestes fotografies en blanc i negre van ser publicades a la revista Arena. Ha posat per a l'edició de setembre 2010 de la revista Playboy.
D'altra banda ha treballat per a MTV, com a presentadora.
Ha fet el paper de Danni al film Piranha 3D, l'any 2010. Kelly ha anunciat al Grand Journal que figurarà a la 5a temporada de la sèrie britànica Skins, l'any 2011.
El 16 de març de 2011, Kelly anuncia oficialment a Twitter que és embarassada de Thom Evans; el 9 de maig, anuncia un avortament. Després d'una ruptura a finals de 2012, començament de 2013, Kelly està de nou en parella amb el seu ex Danny Cipriani (amb qui estava abans de Thom). Entre les seves altres conquestes: Billy Zane, Jason Statham i David McIntosh.
Des de 2015, la parella que forma amb el model francès Jérémy Parisi és escodrinyada per la premsa, en particular els tabloides anglesos, i el prometatge es va anunciar el gener del 2016.
Acumule un nombre de premis com a les cames més boniques, més bonic cos en biquini, etc. És regularment als « top 20 » de les dones més sexy del món segons els tabloides anglesos.

## Filmografia

* 2000: Sorted: Sarah
* 2001: Ripper: Marisa Tavares
* 2003: Absolon: Claire
* 2003: The Italian Job: la xicota de Lyle
* 2003: School for Seduction: Sophia Rosselini
* 2005: House of 9: Lea
* 2005: Deuce Bigalow: European Gigolo: Beautiful Woman in Painting
* 2005: Survival Island: Jennifer
* 2007: Fishtales: Neried
* 2010: Piranha 3D: Danni Arslow
* 2012: Keith Lemon: The Film: ella mateixa
* 2015: Taking Stock: Kate
* 2018: Santet: Laura

## Referències

* ↑ «Kelly Brook». TVGuide.com. [Consulta: 12 gener 2016].
* ↑ Elizabeth Day «Kelly Brook profile». The Guardian [[[UK]]], 01-11-2009 [Consulta: 7 setembre 2010].
* ↑ «Grieving Brook to keep on dancing». BBC News, 29-11-2007 [Consulta: 8 abril 2008].
* ↑ «The Sun» (en anglès). [Consulta: 19 octubre 2018].

## Enllaços externs

* Kelly Brook - Lloc web oficial
# Club Sport Uruguay de Coronado

El Club Sport Uruguay de Coronado és un club costa-riqueny de futbol de la ciutat de San Isidro de Vázquez de Coronado.
Va ser fundat el 3 de gener de 1936, adoptant el nom del primer campió del món el 1930, Uruguai, i adoptant els colors groc i negre del campió uruguaià Peñarol. In 1961, fou subcampió per darrere de El Carmen. Dos anys més tard es proclamà campió de lliga.

## Palmarès

* Lliga costa-riquenya de futbol:
** 1963
* Segona Divisió:
** 1949, 1960, 1967–68, 1986–87, Clausura 2011

## Referències

* ↑ Un histórico vuelve a primera Arxivat 2015-01-13 a Wayback Machine. – UNAFUT(castellà)
* ↑ Cerocero
* ↑ Soccerway
* ↑ Costa Rica – Foundation Dates of Clubs – RSSSF
* ↑ Uruguay Arxivat 2014-08-08 a Wayback Machine. – UNAFUT (castellà)
* ↑ Costa Rica 1961 – RSSSF
* ↑ «Costa Rica - List of champions». RSSSF. [Consulta: 9 febrer 2019].
* ↑ Costa Rica – List of Second Division Champions – RSSSF
# Copa del Món Femenina de Futbol de 1995

La Copa Mundial Femenina de Futbol 1995 va ser la segona edició de la competició. Es va celebrar a Suècia. Noruega es va proclamar campiona del món derrotant a la vigent campiona (els Estats Units) a semifinals i a la campiona d'Europa (Alemanya) a la final.

## Classificació
### UEFA

| 1r | (11) Noruega | (10) Rússia | (08) Dinamarca | (8) Suècia | (12) Alemanya | (09) Itàlia | (10) Anglaterra | (8) Islàndia |
| 2n | (07) Finlàndia | (08) Romania | (03) Lituània | (4) Eslovàquia | (07) Croàcia | (09) França | (09) Espanya | (4) Països Baixos |
| 3r | (03) Hongria | (05) Ukraïna | (01) Bulgària | (0) Letònia | (05) Suïssa | (06) Portugal | (05) Bèlgica | (0) Grècia |
| 4t | (03) Txèquia | (01) Polònia | | | (00) Gal·les | (00) Escòcia | (00) Eslovènia | |
* Play-off: Noruega 7-3 Itàlia, Suècia 3-2 Dinamarca, Anglaterra 4-2 Islàndia, Alemanya 5-0 Rússia

### CONCACAF

| 1r | (12) Estats Units |
| 2n | (09) Canadà |
| 3r | (04) Mèxic |
| 4t | (04) Trinitat i Tobago |
| 5è | (00) Jamaica |

### AFC

| 1r | (7) Japó |
| 2n | (7) China |
| 3r | (3) Taiwan |
| 4t | (0) Corea del Sud |

### CAF

| Final | Nigèria | Sud-àfrica (2-11 NGA) |
| Semifinals | Ghana (0-5 NGA) | Angola (4-6 RSA) |
| 1ª ronda | Sierra Leone (0-11 NGA) | Zambia (5-11 RSA) |

### CONMEBOL

| 1r | (12) Brasil |
| 2n | (09) Argentina |
| 3r | (04) Chile |
| 4t | (04) Ecuador |
| 5è | (00) Bolivia |

### OFC

| 1r | (9) Austràlia |
| 2n | (9) Nova Zelanda |
| 3r | (0) Papua Nova Guinea |

## Fase de grups

| | Grup A | Grup B | Grup C |
| 1r | (6) Alemanya | (9) Noruega | (7) Estats Units |
| 2n | (6) Suècia | (6) Anglaterra | (7) China |
| 3r | (3) Japó | (1) Canadà | (3) Dinamarca |
| 4t | (3) Brasil | (1) Nigèria | (0) Austràlia |

## Eliminatòries finals

| Quarts de final | Quarts de final | Semifinals | Semifinals | Final | Final |
| Alemanya | 3 | | | | |
| Anglaterra | 0 | | | | |
| Anglaterra | 0 | Alemanya | 1 | | |
| | | China | 0 | | |
| Suècia | 1 | China | 0 | | |
| China (p) | 1 | | | | |
| China (p) | 1 | | | Alemanya | 0 |
| | | | | Noruega | 2 |
| Estats Units | 4 | | | Noruega | 2 |
| Japó | 0 | | | | |
| Japó | 0 | Estats Units | 0 | Tercer lloc | Tercer lloc |
| | | Noruega | 1 | | |
| Noruega | 3 | Noruega | 1 | China | 0 |
| Dinamarca | 1 | | | Estats Units | 2 |

## Referències

* ↑ «FIFA». Arxivat de l'original el 2015-10-10. [Consulta: 6 març 2016].
# Xenocypris hupeinensis

Xenocypris hupeinensis és una espècie de peix cipriniforme de la família dels ciprínids que es troba a la Xina.

## Referències

* ↑ Günther A. 1868. Catalogue of the fishes in the British Museum. Catalogue of the Physostomi, containing the families Heteropygii, Cyprinidae, Gonorhynchidae, Hyodontidae, Osteoglossidae, Clupeidae,... [thru]... Halosauridae, in the collection of the British Museum. Cat. Fishes v. 7. i-xx + 1-512.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Liu, H. i M. He. 1998 Xenocyprinae. p. 208-224. A Chen, Y.-Y. i et al. (Eds). Fauna Sinica. Osteichthys. Cypriniformes II. Science Press. Pequín (Xina). 1-531.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Creu Hanseàtica

La Creu Hanseàtica (alemany: Hanseatenkreuz) era una condecoració de les ciutats hanseàtiques de Bremen, Hamburg i Lübeck, que eren membres de l'Imperi Alemany durant la I Guerra Mundial. Cadascuna de les ciutats van establir la seva pròpia versió de la creu, però el disseny i els criteris de concessió eren similars per a les tres.
Era atorgada per mèrits de guerra, i podia ser atorgada a civils tant com a militars. Quan era atorgada per valentia o mèrits de guerra, era l'equivalent de les tres ciutats a la Creu de Ferro prussiana.
Va ser instituïda conjuntament per acord dels senats de les tres ciutats, cadascun ratificant-la en dies diferents. La versió de Lübeck va ser la primera, el 21 d'agost de 1915. La versió d'Hamburg va ser aprovada el 10 de setembre i la de Bremen el 14.
La Creu Hanseàtica de Bremen va ser atorgada unes 20.000 vegades, la d'Hamburg unes 50.000 (Hamburg és la ciutat més gran de les tres), i la de Lübeck (la ciutat més petita) només va ser atorgada entre 8.000 i 10.000 vegades.

## Disseny

Una creu pattée platejada coberta d'esmalt vermell. Al centre hi un medalló, amb l'escut de cadascuna de les ciutats. El revers és idèntic per totes les versions, amb la inscripció "FÜR VERDIENST IM KRIEGE" ("Pel mèrit en guerra") i la data "1914".
Penja d'una cinta, cadascuna segons el disseny de les seves banderes i escuts. La de Bremen és blanc amb 4 franges vermelles; la d'Hamburg és vermell amb una franja blanca al mig, les tres de la mateixa amplada; i la de Lübeck són dues franges de la mateixa amplada, en vermell i blanc.
# Creu Monumental de Riells

Creu Monumental de Riells és una creu de terme de Riells i Viabrea (Selva) inclosa a l'Inventari del Patrimoni Arquitectònic de Catalunya.

## Descripció

Actualment està situada a un extrem de la plaça asfaltada que s'obre davant de l'església de Sant Martí de Riells.
Es tracta d'una creu de pedra d'estil neoromànic que consta de columna llisa sobre un pedestal quadrat, acabada amb un capitell que sosté la creu llatina.
La creu té un relleu que representa a Jesús crucificat sota un arc conopial, al centre, la Mare de Déu, al braç de la dreta, i Sant Joan al de l'esquerra.
El capitell té unes fulles acabades com volutes als angles i al centre de cadascuna de les quatre cares un escut. El de la part frontal és l'escut de Catalunya amb les quatre barres, el de la dreta representa un mantell, el de l'esquerra mostra una espasa i el posterior una creu. Possiblement el mantell i l'espasa fan referència als atributs de sant Martí de Tours, a qui està dedicada l'església de Riells.

## Història

L'any 1957 va ser inaugurada a peu de carretera a l'entrada del camí de Can Pelegrí. Des de fa 17 anys, en desviar-se la carretera que porta a Riells, es va portar a l'emplaçament actual, a un extrem de la plaça de l'església.

## Referències

* 1 2 3 4 5 «Creu Monumental». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].
# Sunndal

Sunndal és un municipi situat al comtat de Møre og Romsdal, Noruega. Té 7.160 habitants (2016) i té una superfície de 1,713.41 km². El centre administratiu del municipi és el poble de Sunndalsøra.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 6 maig 2016].

## Enllaços externs

* Sunndal - Lloc web oficial
# Sunland Park

Sunland Park és una població dels Estats Units a l'estat de Nou Mèxic. Segons el cens del 2000 tenia 13.309 habitants.

## Demografia

Segons el cens del 2000, Sunland Park tenia 13.309 habitants, 3.355 habitatges, i 2.969 famílies. La densitat de població era de 486,6 habitants per km².
Dels 3.355 habitatges en un 55,1% hi vivien nens de menys de 18 anys, en un 63% hi vivien parelles casades, en un 20,8% dones solteres, i en un 11,5% no eren unitats familiars. En el 9,9% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,95 i el nombre mitjà de persones que vivien en cada família era de 4,24.
Per edats la població es repartia de la següent manera: un 37,5% tenia menys de 18 anys, un 11,9% entre 18 i 24, un 26,5% entre 25 i 44, un 16,6% de 45 a 60 i un 7,5% 65 anys o més.
L'edat mediana era de 25 anys. Per cada 100 dones de 18 o més anys hi havia 88,4 homes.
La renda mediana per habitatge era de 20.164 $ i la renda mediana per família de 21.255 $. Els homes tenien una renda mediana de 17.838 $ mentre que les dones 15.129 $. La renda per capita de la població era de 6.576 $. Aproximadament el 36,3% de les famílies i el 39% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sunland Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Sunland Park». American Fact Finder. Oficina del Cens dels Estats Units, 12-01-2010.
# Sunna

* Per a altres significats, vegeu «Sunna (bisbe arrià)».
La sunna (de l'àrab سنة, sunna, ‘regla’, ‘norma’, ‘llei’, ‘ús’, ‘pràctica’) és el capteniment habitual del profeta Muhàmmad i dels seus primers companys en les circumstàncies de la vida que, llevat d'alguns casos, té valor de norma per als creients. S'extreu dels hadits i és considerada com una interpretació autèntica i un complement normatiu de l'Alcorà. És font del Dret islàmic.
La sunna permet, en alguns casos, aclarir o completar la revelació alcorànica, que no sempre és de fàcil interpretació.
El treball de recopilació dels hadits va ser tardà i gradual: va iniciar-se a la fi del segle i de l'Hègira (segle vii) i no es va sistematitzar fins al segle iii, quan l'extensió la comunitat musulmana sota la dinastia abbàssida va donar lloc a qüestions a les quals l'Alcorà no donava una resposta clara i directa. Les sis col·leccions de hadits autoritzades, com ara la de Bukharí o la de Múslim, conegudes respectivament com a Sahih Bukharí i Sahih Múslim, van ser compostes durant aquest període. Com que, durant el període de consolidació dels hadits, es van introduir moltes tradicions falses o tergiversades, creades sovint amb la finalitat de donar suport als arguments de les diferents faccions o escoles de l'islam, la ciència del hadit es va dotar, des del segle ii de l'Hègira, de regles sistemàtiques d'autentificació i verificació de la fiabilitat de les cadenes de transmissors que permetien afirmar o negar l'autenticitat i veracitat de cada hadit.

## Referències

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «سن». ISBN 978-84-412-1546-7.
* 1 2 3 Bramon Planas, Dolors. Obertura a l'islam. Barcelona: Cruïlla, 2001, p. 184. ISBN 8466102396.
* 1 2 BNF: Torah, Bible, Coran

## Enllaços externs

* www.musulmanesandaluces.org Arxivat 2013-10-19 a Wayback Machine., article molt detallat sobre la sunna (castellà)
# Corydoras trilineatus

Corydoras trilineatus és una espècie de peix de la família dels cal·líctids i de l'ordre dels siluriformes que es troba a Sud-amèrica: conca del riu Amazones i Surinam.
Els mascles poden assolir els 6,1 cm de llargària total.

## Referències

* 1 2 «Corydoras trilineatus» (en anglès). FishBase. Froese, Rainer; Pauly, Daniel (editors).
# Fal·làcia del nirvana

La fal·làcia del nirvana és una fal·làcia informal que consisteix a comparar opcions factibles amb alternatives poc realistes o idealitzades. Es pot referir igualment a la tendència a assumir que existeix una solució perfecta a un problema concret. La fal·làcia de la solució perfecta és un concepte molt similar.
La creació d'un fals dilema que proposa una solució molt bona (però impossible) permet a l'usuari de la fal·làcia del nirvana criticar qualsevol altra solució per ser imperfecta. En realitat, aquesta fal·làcia no ofereix una elecció entre diverses solucions realistes, sinó una elecció entre una solució adequada realista i una opció «millor» però poc realista.

## Exemples
### Fal·làcia

    «Les campanyes de seguretat viària no serveixen de res perquè sempre hi haurà algun boig que provocarà accidents.»

### Resposta

    L'objectiu no és erradicar els accidents completament, sinó reduir-ne el nombre.

### Fal·làcia

    «No val la pena posar càmeres a les porteries de futbol perquè els àrbitres continuaran fent altres errors.»

### Resposta

    Tot i que les càmeres a les porteries no poden eliminar tots els errors arbitrals, sí que poden evitar-ne una part.

### Fal·làcia

    «Posar desfibril·ladors a espais públics és una pèrdua de temps: només salven vides en el 20% dels casos.»

### Resposta

    Encara que els desfibril·ladors no aconsegueixin rescatar la majoria de víctimes, és millor salvar-ne el 20% que no salvar-ne cap.
# Supercúmul Rellotge-Reticle

El Supercúmul Rellotge-Reticle, és un supercúmul massiu abastant al voltant 550 milions d'anys-llum. Té una massa d'al voltant 10$^{17}$ masses solars, similar a la del supercúmul de Laniakea, el qual acull la Via Làctia. Es centra en l'ascensió recta a les coordenades 03h 19m i la declinació -50 ° 02 ', i té una àrea angular de 12° × 12°.
La part més propera del supercúmul és a 700 milions d'anys-lumm de la Terra, mentre que l'extrem final és de 1.200 milions d'anys llum. És visible a les constel·lacions del Rellotge i d'Eridà. El supercúmul del Rellotge compta amb uns 5.000 grups de galàxies (30.000 galàxies gegants i 300.000 galàxies nanes). Inclou el cúmul de galàxies Abell 3266.

## Referències

* ↑ R. Brent Tully «Possible geometric patterns in 0.1c scale structure» (en anglès). Letters of the Astrophysical Journal, 1992, pàg. 9–16. DOI: 10.1086/171124.
* 1 2 Afirmat a: SIMBAD.
* 1 2 «The Horologium Supercluster». www.atlasoftheuniverse.com. [Consulta: 4 novembre 2018].
* ↑ «Large-Scale Velocity Structures in the Horologium-Reticulum Supercluster». The Astronomical Journal, 130, 3, 01-09-2005, pàg. 957–967. arXiv: astro-ph/0505361. Bibcode: 2005AJ....130..957F. DOI: 10.1086/431972.
# Federació Somali de Futbol

La Federació Somali de Futbol (SFF) (somali: Xiriirka Soomaaliyeed ee Kubadda Cagta; àrab: الاتحاد الصومالي لكرة القدم, al-Ittiḥād aṣ-Ṣūmālī li-Kurat al-Qadam, ‘Unió Somali de Futbol') és la institució que regeix el futbol a Somàlia. Agrupa tots els clubs de futbol del país i es fa càrrec de l'organització de la Lliga somali de futbol i la Copa. També és titular de la Selecció de futbol de Somàlia absoluta i les de les altres categories.
Va ser formada el 1951.
* Afiliació a la FIFA: 1962
* Afiliació a la CAF: 1968
* Afiliació a la UAFA: 1974

## Referències

* ↑ «Somalia - Association Information». FIFA. Arxivat de l'original el 30 de gener 2014. [Consulta: 14 juny 2014].
* ↑ «Football Officials - Committee Members». FIFA. Arxivat de l'original el 18 d’octubre 2014. [Consulta: 14 juny 2014].
* ↑ CAF Online - Somalia
* ↑ «FIFA - Somalia». Arxivat de l'original el 2018-06-17. [Consulta: 23 setembre 2019].

## Enllaços externs

* Federació Somali de Futbol - Lloc web oficial
# Federació Sãotomenca de Futbol

La Federació Sãotomenca de Futbol (FSF) —en portuguès: 'Federação Santomense de Futebol— és la institució que regeix el futbol a São Tomé i Príncipe. Agrupa tots els clubs de futbol del país i es fa càrrec de l'organització de la Lliga de São Tomé i Príncipe de futbol i la Copa. També és titular de la Selecció de futbol de São Tomé i Príncipe absoluta i les de les altres categories.
Va ser formada el 1975.
* Afiliació a la FIFA: 1986
* Afiliació a la CAF: 1986

## Referències

* ↑ São Tomé and Príncipe Arxivat 2018-06-03 a Wayback Machine. at the FIFA website.
* ↑ São Tomé and Príncipe at CAF Online
# Erromyzon yangi

Erromyzon yangi és una espècie de peix de la família dels balitòrids i de l'ordre dels cipriniformes.

## Morfologia

* Els mascles poden assolir 4,3 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: Guangxi (la Xina).

## Referències

* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Arcugnano

Albettone és un municipi italià de 7.816 habitants de la Província de Vicenza (regió del Vèneto).

## Notes

* ↑ Font: ISTAT - Balanç demogràfic el dia 30/11/2008 «Statistiche demografiche ISTAT». Arxivat de l'original el 2007-11-11. [Consulta: 7 octubre 2012]..
# Corba en banyera

La corba en banyera és un gràfic que representa la taxa de fallades al llarg de la vida úti d'un sistema o màquina. Es diu així perquè té la forma de la secció longitudinal d'una banyera.

## Descripció

S'hi pot apreciar tres etapes:
* Fallades inicials: aquesta etapa es caracteritza per tenir una elevada taxa de fallades que baixa ràpidament amb el temps. Aquestes fallades poden deure's a diferents raons com a equips defectuosos, instal·lacions incorrectes, errors de disseny de l'equip, desconeixement de l'equip per part dels operaris o desconeixement del procediment adequat.
* Fallades normals: etapa amb una taxa d'errors menor i constant. Les fallades no es produeixen per raó de causes inherents a l'equip, sinó per causes aleatòries externes. Aquestes causes poden ser accidents fortuïts, mala operació, condicions inadequades o altres causes.
* Fallades de desgast: etapa caracteritzada per una taxa d'errors ràpidament creixent. Les fallades es produeixen per desgast natural de l'equip a causa del transcurs del temps.
Aquesta és una de les dotze formes que s'han tipificat sobre les maneres de fallades d'equips, sistemes i dispositius.

## Vegeu també

* Conversió a vehicle elèctric
* Deixalleria
* Desballestador
* Vida útil

## Referències

* 1 2 J. Lienig, H. Bruemmer. Fundamentals of Electronic Systems Design. Springer International Publishing, 2017. ISBN 978-3-319-55839-4.

## Bibliografia

* Klutke, G.; Kiessler, P.C.; Wortman, M. A. «A critical look at the bathtub curve». IEEE Transactions on Reliability, 52, 1, pàg. 125–129. DOI: 10.1109/TR.2002.804492. ISSN: 0018-9529 [Consulta: 16 juny 2015].

## Enllaços externs

* European Commission - Environment.
* Waste: End of Life Vehicles
# Nostra Senyora de les Virtuts (Villena)

Nostra Senyora de les Virtuts, també coneguda com a Verge de les Virtuts és una advocació de la Mare de Déu venerada a Villena (País Valencià).
En el seu honor se celebren les festes de Moros i Cristians de Villena de 4 al 9 de setembre. La seva imatge es conserva en el Santuari de Nostra Senyora de les Virtuts de Les Virtuts, pedanía de Villena. La talla actual data de l'any 1939 i és obra d'Antonio Navarro Santafé.
Segons la tradició, en 1474 la hi va proclamar com nova patrona i "advocada contra la pesta". No obstant això, no hi ha constància històrica que aquesta data sigui la correcta, ja que la primera notícia que es té del santuari és en una ordre dels Reis Catòlics datada el 30 de juliol de 1490 en la qual es conta que els veïns van fugir de nou allí a causa d'altra epidèmia de pesta. Per tant, cal buscar una epidèmia de pesta que ocorregués prop de 1474 i abans de 1490, i hi ha constància que ocorregués una en 1476, coincidint amb la revolta contra el Marquès de Villena. Així s'explica que es triés una nova patrona en substitució de l'antiga, la Verge de les Neus, lligada als odiats marquesos de Villena.

## Enllaços externs

* GARCÍA LUJÁN, Máximo. "Historia del Santuario de Nuestra Señora de las Virtudes" M.I. Ayuntamiento de Villena i C.A.M. (1988) ISBN 84-7599-053-3.
# Záriečie

Záriečie és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1475.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 19 desembre 2021].
* ↑ «História – Obec Záriečie» (en eslovac). [Consulta: 19 desembre 2021].
# Záskalie

Záskalie és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1379.
# Zákamenné

Zákamenné és un poble i municipi d'Eslovàquia que es troba a la regió de Žilina, al centre-nord del país. El 2021 tenia 5.542 habitants.

## Referències

* ↑ «Žilinský kraj (Slovakia): Districts, Towns and Municipalities» (en anglès), 22 gener 2021. [Consulta: 25 gener 2022].